СҚО-да алғаш рет ересектерге арналған сауықтыру лагері жұмыс істемек
DATE: 13:55, 15 Тамыз 2024 | GMT +5
TITLE: СҚО-да алғаш рет ересектерге арналған сауықтыру лагері жұмыс істемек
URL: https://kaz.inform.kz/news/sko-da-algash-ret-eresekterge-arnalgan-sauiktiru-lager-zhumis-stemek-b998b4/
META: DATE: 13:55, 15 Тамыз 2024 | GMT +5
TOTAL WORDS: 187
AUTHOR(S):
TEXT: «Ақ қайың» балалардың сауықтыру лагерінің директоры Елена Мироедованың айтуынша, ересектерге арналған 6 маусым 24 тамызға жоспарланған. Олар мұнда екі тәулікке жуық болып, демалысты қызықты өткізеді. Фото: "Ақ қайың" балаларды сауықтыру лагерінің әкімшілігі. «Ересектерге 6-маусымды ашу туралы идеяны атааналар берді. Демалып жатқан балаларына келген сайын лагерьде бастарынан өткен қызықты оқиғаларымен бөлісіп, сол шақты қайтадан бастарынан өткізгілері келетіндіктерін айтты. Таңертең күнмен таласа оянып, түрлі іс-шараларға қатысуға да қарсы еместіктерін білдірді. Нәтижесінде осы жоба пайда болды. Әлеуметтік желіден лагерьге барғысы келетін ересектердің көптігін байқадық, қазір өтініш қабылдап жатырмыз», - дейді Елена Мироедова. Балалар лагері 170 адамды қабылдауға әзір. Жолдама құны 22 мың теңге. Фото: "Ақ қайың" балаларды сауықтыру лагерінің әкімшілігі. «Балаларға арналған бағдарламадан айырмашылығы болмайды. Бес рет тамақтандырамыз. Тимбилдинг, түрлі флешмоб, «зарница» ойыны, тағы басқа көптеген іс-шара, соның ішінде алау басында ән айту және би кеші де бар. Бұған дейін 35+ деген шектеу қойып едік, сұраныстың көптігіне байланысты оны 30+ деп өзгертіп жатырмыз», - дейді Елена Мироедова. Фото: "Ақ қайың" балаларды сауықтыру лагерінің әкімшілігі. Естеріңізге салайық, биыл СҚО Қызылжар ауданындағы «Серебряный бор» балалардың сауықтыру лагері тасқынға байланысты маусымды кеш бастап жатқанын жазған едік. Су астында қалған нысан толық жөндеуден өтті
